Eeldus - Vikipeedia, vaba entsüklopeedia

# Eeldus

###

Eeldus on propositsioon (väide), mille tõesus võetakse arutlemisel aluseks, olgugi et selle tõesus pole kindel. Propositsiooni (väite) tõesuse sellist aluseks võtmist nimetatakse propositsiooni (väite) eeldamiseks.

Eeldamine võib olla teadlik või ebateadlik. Eeldus, mis pole sõnastatud, on varjatud eeldus.

## [redigeeri] Matemaatika

Kui tõestataval teoreemil on kuju "Kui p, siis q," siis p on teoreemi eeldus. Kui p on esitatav mitme propositsiooni konjunktsioonina, siis ka neid propositsioone võib nimetada teoreemi eeldusteks.

## [redigeeri] Loogika

Arutlus on defineeritud eelduste ja järelduse kaudu. Arutluse kehtivuse puhul on tagatud, et juhul kui eeldused on tõesed, on järeldus tõene.

## [redigeeri] Filosoofia

Filosoofilistes arutlustes ei ole enamasti võimalik propositsioonide tõesuses kindel olla. Arutlus lähtub seetõttu enamasti usutavatest propositsioonidest. Mõnikord eeldatakse midagi ka lihtsalt selleks, et näha, mis sellest järeldub.

## [redigeeri] Vaata ka

- Oletus
- Hüpotees
- Aksioom
- Postulaat
- Eeldused

Välja otsitud andmebaasist "http://et.wikipedia.org../../../e/e/l/Eeldus.html"

Kategooriad: Teadus

##### Views

- Artikkel
- Arutelu
- Viimane redaktsioon

##### Otsi